രാജിവെച്ചത് കൊണ്ട് കര്ണാടകയ്ക്ക് ഗുണമോ നഷ്ടമോ ഇല്ല യെദ്യൂരപ്പയുടെ രാജിയില് സിദ്ധരാമയ്യ ബംഗളൂരു: കര്ണാടക മുഖ്യമന്ത്രി ബി.എസ്. യെദ്യൂരപ്പയുടെ രാജിയെ വിമര്ശിച്ച് മുന് മുഖ്യമന്ത്രിയും കോണ്ഗ്രസ് നേതാവുമായ സിദ്ധരാമയ്യ രംഗത്ത് . കര്ണാടക കണ്ട ഏറ്റവും വലിയ അഴിമതിക്കാരനായ മുഖ്യമന്ത്രി യെദ്യൂരപ്പയെന്നും അദ്ദേഹം രാജിവെച്ചത് കൊണ്ട് സംസ്ഥാനത്തിന് പ്രത്യേകിച്ച് എന്തെങ്കിലും പ്രയോജനമോ നഷ്ടമോ ഉണ്ടെന്ന് കരുതുന്നില്ലെന്നുമാണ് സിദ്ധരാമയ്യ ആരോപിച്ചത് . അഴിമതിക്കാരനായ യെദ്യൂരപ്പയ്ക്ക് പകരം അഴിതിക്കാരനായ മറ്റൊരാള് മുഖ്യമന്ത്രി സ്ഥാനത്തേക്ക് വരും. കാരണം ബി.ജെ.പി ഒരു അഴിമതി പാര്ട്ടിയാണ്. യെദ്യൂരപ്പ രാജിവെക്കുന്നതോ പുറത്ത് പോകുന്നതോ അല്ല പ്രശ്നo , ബി.ജെ.പി അധികാരത്തില് നിന്ന് പോകാതെ കര്ണാടകയിലെ സാധാരണക്കാരന് ഒരു ഗുണവും ഉണ്ടാകാന് പോകുന്നില്ല . പ്രതിപക്ഷനേതാവ് കൂടിയായ സിദ്ധരാമയ്യ കൂട്ടിച്ചേര്ത്തു . സംസ്ഥാനത്ത് ആര് മുഖ്യമന്ത്രിയായി ചുമതലയേറ്റാലും അഴിമതിക്കെതിരെയുള്ള കോണ്ഗ്രസിന്റെ പോരാട്ടം തുടരുമെന്നും യെദ്യൂരപ്പയുടെ രാജിയെ തുടര്ന്ന് ഉയര്ന്നുവരുന്ന ലിംഗായത്ത് സമുദായത്തിന്റെ പ്രതിഷേധം നല്ലതല്ലെന്നും ജാതി, മത സംഘടനകള് രാഷ്ട്രീയത്തില് ഇടപെടാതിരിക്കുന്നതാണ് നല്ലതെന്നും അദ്ദേഹം കൂട്ടിച്ചേര്ത്തു .The post രാജിവെച്ചത് കൊണ്ട് കര്ണാടകയ്ക്ക് ഗുണമോ നഷ്ടമോ ഇല്ല യെദ്യൂരപ്പയുടെ രാജിയില് സിദ്ധരാമയ്യ first appeared on MalayalamExpressOnline.